ฮือฮา! THAI ขาย “เก้าอี้บนเครื่องบิน” คู่ละ 35,000 บ.
การบินไทย ประกาศขายสินค้ามือสองบนเครื่องบิน อย่าง “เก้าอี้บนเครื่องบิน” ด้วยราคา คู่ละ 35,000 บาท หวังเอาใจนักสะสมแฟนพันธุ์แท้
การบินไทย ประกาศขายสินค้ามือสองบนเครื่องบิน อย่าง “เก้าอี้บนเครื่องบิน” ด้วยราคา คู่ละ 35,000 บาท หวังเอาใจนักสะสมแฟนพันธุ์แท้
29 มี.ค. 2565

ผู้สื่อข่าวรายงานว่า บริษัท การบินไทย จำกัด มหาชน หรือ THAI กลับมาเรียกเสียงฮือฮาอีกครั้ง หลังประกาศผ่านทางแฟนเพจเฟซบุ๊ก TG Warehouse Sale ด้วยการนำสินค้าบนเครื่องบินมาจำหน่าย ซึ่งเป็นสินค้ามือสอง ที่ล่าสุดได้ประกาศขาย “เก้าอี้บนเครื่องบิน”
ก่อนหน้านี้ แฟนเพจเฟซบุ๊ก TG Warehouse Sale ได้โพสต์ข้อความ ระบุว่า แฟนพันธุ์แท้การบินไทยห้ามพลาดด้วยประการทั้งปวง สำหรับเก้าอี้เครื่องบินของการบินไทย สินค้าสุดพิเศษจากการบินไทยไม่เคยขายที่ไหนมาก่อน มีที่นี่ที่เดียวเท่านั้น สินค้ามีจำนวนจำกัด เก้าอี้มี 3 สี ราคาคู่ละ 35,000 บาท ขายเฉพาะในไลฟ์เฟซบุ๊ก
นอกจากนี้แอดมินของเพจ ยังได้บอกคุณสมบัติ หลังมีผู้สนใจได้สอบถามข้อมูลเพิ่มเติมว่า เก้าอี้ใช้งานจริงคัดสภาพ เบาผ้าทำความสะอาดใหม่ทุกชิ้น เก้าอี้ถ้าไม่ยึดกับพื้นเอนได้ 4 นิ้ว แต่ถ้ายึดพื้นสามารถเอนได้ 6 นิ้ว